ΓΡΑΠΤΗ ΕΡΩΤΗΣΗ E-0903/98

υποβολή: Nuala Ahern (V) προς την Επιτροπή

(26 Μαρτίου 1998)

Θέμα: Τα όρη Cairngorm στη Σκωτία

Μεγάλο μέρος της οροσειράς Cairngorm στη Σκωτία έχει χαρακτηρισθεί από τις αρχές του ΗΒ ως Ζώνη Ειδικής Προστασίας (ΖΕΠ) σύμφωνα με την κοινοτική οδηγία 79/409(1) περί της διατηρήσεως των αγρίων πτηνών. Η περιοχή πρτάθηκε επίσης ως Ειδική Ζώνη Διατήρησης (ΕΖΔ) σύμφωνα με την κοινοτική οδηγία 92/43(2) περί της διατηρήσεως των φυσικών οικοτόπων καθώς και της άγριας πανίδας και χλωρίδας.

Επίσης, έχει υποβληθεί πρόταση για την κατασκευή καλωδιοκίνητου σιδηρόδρομου (τελεφερίκ) στην ανωτέρω περιοχή προκειμένου να αναπτυχθούν οι τομείς χειμερινών αθλημάτων και θερινού τουρισμού. Γα την ανάπτυξη αυτή έχει προταθεί ενίσχυση 13,5 εκατομ. Ecu από το ΗΒ και 4.05 Ecu από το ΕΤΠΑ στο πλαίσιο του προγράμματος χρηματοδοτήσεων για τις περιοχές "Highlands and Islands" του Στόχου 1. Η χρηματοδότηση από το ΕΤΠΑ έχει ανασταλεί επειδή εκκρεμμεί έρευνα από την Επιτροπή.

Θα μπορούσε να αναφέρει η Επιτροπή τους όρους της έρευνας αυτής και το αναμενόμενο χρονοδιάγραμμα;

Θα μπορούσε να υποδείξει η Επιτροπή. Εάν κρίνει ότι τα όρια της ΖΕΠ, και ενδεχομένως ΕΖΔ, καθορίσθηκαν ορθώς σύμφωνα με τις σχετικές αποφάσεις του Δικαστηρίου των ΕΚ στις υποθέσεις, συν τοις άλλοις, Santoña Marshes (C-355/90) και Lappel Bank (C-44/95), καθώς και με τους όρους που προβλέπονται στην οδηγία περί της διατηρήσεως των φυσικών οικοτόπων καθώς και της άγριας πανίδας και χλωρίδας;

Εάν κρίνει ότι οι αρχές του ΗΒ θα είναι σε θέση να εξασφαλίσουν ότι η κατασκευή και η λειτουργία του καλωδιοκίνητου σιδηρόδρομου δεν θα έχει αρνητική επίπτωση στην ακεραιότητα της ΖΕΠ, και ενδεχομένως ΕΖΔ, είτε όπως προτείνεται είτε με όρια υπό αναθεώρηση;

Εάν τα μέτρα αυτά είναι συνεπή με την ερμηνεία περί βεβαιότητας που έδωσε το Δικαστήριο των ΕΚ στην υπόθεση (C-435/92) "Association pour la protection des animaux sauvages ( Ένωση για την Προστασία Άγριων Ζώων) και άλλοι" και με την αρχή της προληπτικής δράσης επί της οποίας βασίζεται η κοινοτική πολιτική περιβάλλοντος σύμφωνα με το άρθρο 130 Ρ της Συνθήκης της Ευρωπαϊκής Ένωσης;

Εάν κρίνει ότι οι αρχές του ΗΒ συμμορφώθηκαν στη συγκεκριμένη περίπτωση με τις διατάξεις της οδηγίας 85/337(3) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στ περιβάλλον, ιδίως με του άρθρου 2, όπου προβλέπεται ότι πρέπει να δίδεται η δυνατότητα στο κοινό να αποφανθεί σχετικά;

Ποια μέτρα προτίθεται να λάβει πριν συμφωνήσει να αποδεσμεύσει τη χρηματοδότηση του ΕΤΠΑ και, πιο συγκεκριμένα, πριν εξασφαλισθεί ότι η αποδέσμευση αυτή δεν θα παραβιάσει το άρθρο 7 τουΚανονισμού 2081/93(4) για την αποστολή των διαρθρωτικών ταμείων, στην περίπτωση έργων η εκτέλεση των οποίων αντιβαίνει τις διατάξεις του κοινοτικού δικαίου και της πολιτικής περιβάλλοντος; Επίσης, όσον αφορά το τελευταίο αυτό σημείο, ποιοι νόμοι και πολιτικές ελήφθησαν υπόψη;

Επίσης, θα μπορούσε η Επιτροπή να δηλώσει εάν κρίνει ότι οι αρχές του ΗΒ διαχειρίστηκαν ορθώς την προτεινόμενη χρηματοδότηση του ΕΤΠΑ και εάν θεωρεί ότι η ανάπτυξη αφορά "υποδομή" και όχι "παραγωγική επένδυση" και ότι η χορήγηση από το ΗΒ τα 13,5 εκατομ. Ecu ως κρατική ενίσχυση είναι ενέργεια συμβατή με την πολιτική της Κοινότητας;

Απάντηση της ΚαςBjerregaard εξ ονόματος της Επιτροπής

(2 Ιουνίου 1998)

Η Επιτροπή είναι σε θέση να βεβαιώσει ότι σήμερα διερευνά δύο καταγγελίες κατά του Ην. Βασιλείου (μία του 1995 και άλλη μία του 1997) σχετικά με την εφαρμογή της Οδηγίας 79/409/ΕΟΚ για τη διατήρηση των άγριων πτηνών και 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας, στα βουνά του Cairngorm. Η διερεύνηση αφορά κυρίως τον καθορισμό ορίων στην περιοχή ειδικής προστασίας (SPA) του Cairngorm, με βάση την Οδηγία 79/409/ΕΟΚ, το ειδικότερο ενδιαφέρον που παρουσιάζει αυτή η περιοχή (ιδίως αν πρέπει να περιληφθεί και η προστασία της ορεινής σιταρήθρας), τον καθορισμό ορίων για την προτεινόμενη περιοχή ειδικής διατήρησης (SAC) του περιβάλλοντος, με βάση την Οδηγία 92/43/ΕΟΚ, και τέλος τα ληφθέντα μέτρα για να εξασφαλιστεί η συμμόρφωση του σχεδίου κατασκευής εναερίου σιδηροδρόμου με το άρθρο 6 της Οδηγίας 92/43/ΕΟΚ. Η Επιτροπή ελπίζει να τελειώσει με την έρευνά της μέσα στο 1998.

Εν αναμονή των πορισμάτων της έρευνας, η Επιτροπή δεν μπορεί παρά να μην είναι ικανοποιημένη με όσα αναφέρει το Αξιότιμο μέλος του Κοινοβουλίου. Σε ό,τι αφορά την προτεινόμενη χρήση των Κοινοτικών κονδυλίων, στο ενιαίο έγγραφο προγραμματισμού του στόχου 1 αναφέρεται ότι σχέδια που συγχρηματοδοτούνται από τα διαρθρωτικά ταμεία πρέπει να διέπονται από τις αρχές και τους στόχους μιας βιώσιμης ανάπτυξης, ακόμη δε και να συμμορφούνται με τις διατάξεις της Κοινοτικής περιβαλλοντικής νομοθεσίας. Η χορήγηση της ενίσχυσης 2,7 εκατ.

του Ευρωπαϊκού ταμείου περιφερειακής ανάπτυξης (ERDF) που συμφωνήθηκε από την επιτροπή παρακολούθησης του στόχου 1 για τις Highlands και Islands, τον Δεκέμβριο 1997, θα προχωρήσει μόνον όταν ευρεθεί ικανοποιητική λύση σε θέματα κριτηρίων πρόκρισης που ανακίνησε το σχέδιο, περιλαμβανομένων και περιβαλλοντικών ζητημάτων. Για το τελευταίο σημείο και με βάση το άρθρο 7 του Κανονισμού του Συμβουλίου 2081/93 της 20 Ιουλίου 1993, που τροποποιεί τον Κανονισμό (ΕΟΚ) 2052/88 σχετικά με την αποστολή των διαρθρωτικών ταμείων και την αποτελεσματικότητά τους και τον συντονισμό των παρεμβάσεων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών μέσων(5), η συνδρομή του ERDF δεν μπορεί να κινητοποιηθεί πριν περατωθεί η διερεύνηση των καταγγελιών περί του περιβάλλοντος, εκ μέρους της Επιτροπής. Η Επιτροπή δεν είναι ακόμη σε θέση να απαντήσει στο τελευταίο θέμα που ανακινεί το Αξιότιμο μέλος, εζήτησε δε από το Scottish Office να δώσει πρόσθετα στοιχεία σχετικά.

(1) ΕΕ L 103, 25.4.1979, σελ. 1.

(2) ΕΕ L 206, 22.7.1992, σελ. 7.

(3) ΕΕ L 175, 5.7.1985, σελ. 40.

(4) ΕΕ L 193, 31.7.1993, σελ. 5.

(5) ΕΕ L 193, 31.7.1993.